9. การควบคุมภายใน

คณะกรรมการบริษัทได้ประเมินความเพียงพอของระบบการควบคุมภายในตามแนวทางของCoso
โดยกำกับดูแลให้มีสภาพแวดล้อมที่เหมาะสม มีระบบการบริหารความเสี่ยงที่เป็นสากล
มีการควบคุมการปฏิบัติงานของฝ่ายบริหารที่จริงจังและสม่ำเสมอ
รวมทั้งมีการพัฒนาระบบสารสนเทศและการสื่อสารให้ทันสมัยและเหมาะสมกับการดำเนินธุรกิจและจัดให้มีระบบการติดตามที่มีประสิทธิภาพ

ในปี 2555 บริษัทได้พัฒนาระบบการควบคุมภายในให้เป็นมาตรฐานเดียวกันทั้งบริษัท
โดยได้กำหนดเป็น “ข้อกำหนดระบบการควบคุมภายในองค์กร”
ซึ่งจะเป็นการเสริมสร้างความมีประสิทธิภาพในการดำเนินธุรกิจ
ทำให้องค์กรบรรลุเป้าหมายตามวัตถุประสงค์ที่ตั้งไว้และช่วยให้ผู้บริหารควบคุมการปฏิบัติงานให้มีประสิทธิภาพเพิ่มขึ้น
ซึ่งข้อกำหนดระบบการควบคุมภายในองค์กรนี้จะครอบคลุมทุกหน้าที่งานที่สำคัญ ๆ เช่น การขาย
การตลาด สินเชื่อ การจัดหา การวางแผนพัฒนาธุรกิจ การผลิตและการประกันคุณภาพ
การบริหารงานบุคคล การบริหารงานการเงิน ระบบบัญชี
การบริหารงานระบบเทคโนโลยีสารสนเทศ กาบริหารงานตรวจสอบภายใน เป็นต้น

สาระสำคัญของระบบควบคุมภายในของบริษัทที่ได้กำหนดไว้ ดังนี้

1. องค์กรและสภาพแวดล้อม

บริษัทมีการจัดทำผังโครงสร้างองค์กร ที่กำหนดหน้าที่ความรับผิดชอบชัดเจนตามสายบังคับบัญชา
มีการกำหนดเป้าหมายในการทำงาน
โดยการจัดทำแผนงานและงบประมาณประจำปีเพื่อวัดผลและเป็นแนวทางการปฏิบัติงานของพนักงาน
มีการสร้างแรงจูงใจที่สมเหตุสมผลและให้ผลตอบแทนแก่พนักงานในรูป เงินเดือน สวัสดิการ
ในระดับที่แข่งขันได้

จัดให้มีระเบียบเกี่ยวกับการทำงานและจรรยาบรรณเพื่อเป็นคู่มือพื้นฐานให้พนักงานและมีคู่มือในการทำงาน
ในสถานที่ปฏิบัติงาน พนักงานทุกระดับจะได้รับการอบรมอย่างสม่ำเสมอ
บริษัทจัดให้มีการจัดสรรงบประมาณ เครื่องจักรอุปกรณ์ และสถานที่ทำงาน
ที่เอื้อให้เกิดประสิทธิภาพในการทำงานที่ดีและมีความปลอดภัย

2. การกำหนดวัตถุประสงค์

ได้มีการกำหนดวัตถุประสงค์ของระบบการควบคุมภายในให้ชัดเจน
เพื่อเป็นเครื่องมือที่จะทำให้ระบบการควบคุมภายในมีประสิทธิภาพ เหมาะสมกับธุรกิจ
รวมทั้งครอบคลุมหน้าที่ความรับผิดชอบของแต่ละหน่วยงานให้มีการปฏิบัติงานที่บรรลุเป้าหมายบริษัทอย่างสม่ำเสมอ

3. การบ่งชี้เหตุการณ์

ได้มีการพิจารณาถึงข้อบ่งชี้ที่จะทำให้ระบบการควบคุมภายในมีจุดอ่อนในหน่วยงาน
รวมถึงการควบคุมภายในอย่างเพียงพอและเหมาะสม ครอบคลุมทุกหน้าที่งาน
การบ่งชี้เหตุการณ์รวมถึงนำประเด็นที่เป็นปัญหา/อุปสรรค มาเป็นกรณีศึกษา
เพื่อสื่อสารให้พนักงานได้ทราบ เพื่อเป็นบทเรียนและกำหนดมาตรการไม่ให้เกิดปัญหานั้น ๆ ขึ้นอีก

4. การประเมินความเสี่ยง

บริษัทได้ให้ความสำคัญต่อการบริหารและจัดการความเสี่ยง
โดยในปีนี้บริษัทได้จัดตั้งคณะกรรมการบริหารความเสี่ยง
เพิ่มจากคณะทำงานบริหารความเสี่ยงที่มีอยู่เดิม และอนุมัติคู่มือข้อกำหนดในการบริหารความเสี่ยง
เพื่อใช้วิเคราะห์และประเมินความเสี่ยงในแต่ละหน่วยงานให้ทราบถึงวัตถุประสงค์
นโยบายและการจัดการความเสี่ยงไว้อย่างชัดเจน ทั้งนี้ เพื่อให้ฝ่ายต่าง ๆ
ใช้เป็นแนวทางในการประเมินจุดเสี่ยง การระบุประเภทความเสี่ยง การวัดความเสี่ยง การควบคุม
การลดความเสี่ยง รวมทั้งติดตามและประเมินผล
เพื่อให้บริษัทสามารถบริหารความเสี่ยงได้อย่างมีประสิทธิภาพยิ่งขึ้น

5. นโยบายการบริหารความเสี่ยง

บริษัทมีการระบุความเสี่ยงในแต่ละประเภท
และจัดลำดับความสำคัญรวมทั้งโอกาสของความเสี่ยงที่อาจเกิดขึ้น
แล้วดำเนินการกำหนดกลยุทธ์ที่เหมาะสมในการจัดการและบริหารซึ่งรวมถึงการป้องกันกำหนดมาตรฐานการ
ตอบสนองต่อความเสี่ยงดังกล่าวให้อยู่ในระดับที่ยอมรับได้ รวมทั้งเพิ่มประสิทธิภาพในการปฏิบัติงาน
นอกจากนั้นยังมีการกำหนดสัญญาณเตือนภัยของความเสี่ยงนั้น ๆ
ไว้เพื่อใช้ในการประเมินติดตามและระมัดระวังความเสี่ยงดังกล่าว

6. กิจกรรมควบคุม

บริษัทได้กำหนดภาระหน้าที่ อำนาจการดำเนินการของผู้บริหาร ผู้ปฏิบัติงาน
ไว้เป็นลายลักษณ์อักษรอย่างชัดเจน มีการแบ่งแยกหน้าที่ผู้ปฏิบัติงาน ผู้ติดตามควบคุม
และการประเมินผลออกจากกันเพื่อให้เกิดความถูกต้องและความโปร่งใสในการปฏิบัติงาน
นอกจากนั้นบริษัทยังกำหนดขั้นตอนการปฏิบัติงานในแต่ละธุรกรรม
โดยคำนึงถึงผลประโยชน์ของบริษัทเป็นหลัก

7. ระบบสารสนเทศและการสื่อสาร

ในปี 2555 นี้
ได้มุ่งเน้นความสำคัญในการพัฒนาระบบสารสนเทศเพื่อให้ข้อมูลของบริษัทมีความถูกต้องรวดเร็ว
สมบูรณ์
และมีข้อมูลอย่างเพียงพอต่อการตัดสินใจของผู้บริหารและคณะกรรมการบริษัทรวมทั้งมีการกำหนดมาตรการเพื่อความปลอดภัยและความเสถียรภาพของระบบสารสนเทศอย่างเพียงพอ

8. การติดตาม

บริษัทได้มีระบบการติดตามผลการดำเนินงานเปรียบเทียบกับเป้าหมายและแผนการดำเนินงานที่กำหนดไว้เป็นประจำทุกไตรมาส
ในกรณีที่ผลการดำเนินงานต่างจากเป้าหมายที่ได้กำหนดไว้อย่างมีนัยสำคัญ ทางผู้บริหารจะ
ดำเนินการตรวจสอบหาสาเหตุเพื่อหาทางปรับปรุงแก้ไขและจัดทำข้อเสนอแนะ
และรายงานให้คณะกรรมการบริษัททราบ รวมทั้งมีการประเมิน KPI ของทุกหน่วยงานอย่างต่อเนื่อง

รายงานคณะกรรมการตรวจสอบ

คณะกรรมการบริษัท เอส แอนด์ พี ซินดิเคท จำกัด (มหาชน)
ได้แต่งตั้งคณะกรรมการตรวจสอบจากกรรมการอิสระ 3 ท่าน โดยมี นางสาวคัทลียา แสงศาสตรา
เป็นประธานกรรมการตรวจสอบ นางสาวโสภาวดี อุตตโมบล และนายปิยะ ซอโสตถิกุล
เป็นกรรมการตรวจสอบ โดยมีหน้าที่ความรับผิดชอบในการสอบทานงบการเงิน
ระบบการควบคุมภายในและการตรวจสอบภายใน การปฏิบัติงานให้เป็นไปตามกฎหมาย นโยบาย
ระเบียบ คำสั่ง โดยปราศจากการขัดแย้งทางผลประโยชน์ การประเมินการบริหารความเสี่ยง
การส่งเสริมให้มีการกำกับดูแลกิจการที่ดีอย่างเพียงพอและเหมาะสม กับธุรกิจ
และเสนอความเห็นในการแต่งตั้งและกำหนดค่าตอบแทนผู้สอบบัญชี

เพื่อให้บรรลุถึงหน้าที่ความรับผิดชอบดังกล่าวข้างต้น
คณะกรรมการตรวจสอบได้ประชุมร่วมกับผู้สอบบัญชี ผู้ตรวจสอบภายในและฝ่ายจัดการที่เกี่ยวข้อง
ในปี 2555 ได้มีการประชุมจำนวน 4 ครั้ง โดยคณะกรรมการตรวจสอบ เข้าประชุมครบทุกครั้ง
สรุปสาระสำคัญของการประชุมได้ดังนี้

1. การสอบทานงบการเงินของบริษัทและบริษัทย่อยรายไตรมาสและประจำปี 2555
ได้มีการประชุมร่วมกับผู้สอบบัญชี ผู้ตรวจสอบภายใน ผู้จัดการฝ่ายบัญชีและการเงิน
และฝ่ายจัดการอื่นที่เกี่ยวข้อง เพี่อพิจารณาสอบทานข้อมูล หลักฐาน และระบบบัญชี
เพื่อให้ได้งบการเงินที่เชื่อถือได้ในความถูกต้องตามที่ควร โดยมีการปฏิบัติตามมาตรฐานบัญชี
ที่กำหนดโดยสภาวิชาชีพบัญชีแห่งประเทศไทยตามพระราชบัญญัติการบัญชีปี 2547
และการเปิดเผยข้อมูลในหมายเหตุประกอบการเงินอย่างเพียงพอและเหมาะสมกับธุรกิจรวมถึงการปรับปรุงบัญชีตามข้อสังเกตของผู้สอบบัญชี
ในการสอบทานดังกล่าวไม่พบประเด็นที่เป็นสาระสำคัญซึ่งทำให้แตกต่างจากงบการเงินที่บริษัทจัดทำ
ส่งผลให้ผู้สอบบัญชีแสดงความเห็นอย่างไม่มีเงื่อนไข สำหรับงบการเงินของบริษัทและบริษัทย่อย
คณะกรรมการตรวจสอบจึงให้ความเห็นชอบต่อรายงานของ
ผู้สอบบัญชีงบการเงินและหมายเหตุประกอบงบการเงินของบริษัทและบริษัทย่อย
เพื่อนำเสนอคณะกรรมการบริษัทพิจารณาอนุมัติก่อนเสนอขออนุมัติจากที่ประชุมสามัญผู้ถือหุ้นทางบริษัทต่อไป

2. การสอบทานระบบการควบคุมภายในและการตรวจสอบภายใน
ได้มีการประชุมร่วมกับผู้ตรวจสอบภายในเพื่อพิจารณาการประเมินระบบการควบคุมภายในของกิจกรรมหลักและกิจกรรมสนับสนุน
รวมทั้งระบบงานคอมพิวเตอร์ที่ใช้ในการบันทึกข้อมูลทางการเงินแล้ว
เห็นว่าบริษัทมีระบบการควบคุมภายในที่เพียงพอและเหมาะสมกับโครงสร้างการบริหารและจัดการธุรกิจตามสภาพแวดล้อมทางธุรกิจ
มีการประกาศใช้ระบบการควบคุมภายในองค์กรและอำนาจดำเนินการเป็นลายลักษณ์อักษรไว้ให้หน่วยงานใช้ในการปฏิบัติงานรวมทั้งใช้อ้างอิงในการตรวจสอบด้วย

3. การตรวจสอบภายใน ได้มีการอนุมัติงบประมาณกำลังพล งบประมาณลงทุนและค่าใช้จ่าย
และแผนการตรวจสอบประจำปี โดยมีการสอบทานการปฏิบัติตามแผนงานทุกไตรมาส ซึ่งในปี 2555
ผลการตรวจสอบเป็นไปตาม แผนงาน
และได้มีการเสนอความเห็นในการปรับปรุงสิ่งตรวจพบร่วมกับหน่วยงานให้มีประสิทธิภาพและเกิดประโยชน์การปฏิบัติงานเพิ่มขึ้น
และคณะกรรมการตรวจสอบได้ให้ข้อเสนอแนะในการพัฒนาปรับปรุงการตรวจสอบและติดตามผล
เพื่อทำให้เกิดประสิทธิภาพที่ดียิ่งขึ้น

4. การสอบทานการปฏิบัติตามกฎหมาย ระเบียบ ข้อบังคับ ที่กำหนดไว้
ได้สอบทานผลการตรวจสอบของสำนักงานตรวจสอบ
พบว่าหน่วยงานที่รับผิดชอบมีการปฏิบัติถูกต้องเป็นส่วนใหญ่ ส่วนที่เป็นปัญหาบ้างก็ได้รับการแก้ไขแล้ว
และได้ประชุมร่วมกับผู้บริหารสำนักงานกฎหมาย ผู้บริหารฝ่ายบัญชี/การเงิน
และฝ่ายจัดการเพื่อสอบทานในเรื่อง การเปลี่ยนแปลงทางกฎหมาย มาตรฐานบัญชี ระเบียบข้อบังคับ
ที่มีการเปลี่ยนแปลงในระหว่างปีที่จะส่งผลกระทบต่อฐานะการเงินและผลการดำเนินงานของบริษัท
และการกำหนดหลักเกณฑ์และการสื่อสารให้กรรมการ ฝ่ายจัดการ
และพนักงานทราบในการปฏิบัติให้ถูกต้องครบถ้วน และได้มีการติดตามผลการปฏิบัติงานแล้ว
ไม่พบประเด็นที่เป็นสาระสำคัญที่จะ ต้องแก้ไขปรับปรุง

5. การประเมินการบริหารความเสี่ยง คณะกรรมการตรวจสอบได้ประเมินการบริหารความเสี่ยง
ในปี 2555 มีการแต่งตั้งคณะกรรมการบริหารความเสี่ยง
และได้มีการอนุมัติคู่มือการบริหารความเสี่ยงให้หน่วยงานที่เกี่ยวข้องได้ใช้
ในการบริหารความเสี่ยงได้อย่างเป็นระบบในส่วนที่เกี่ยวกับการระบุ ปัจจัยความเสี่ยงต่างๆ ที่สำคัญ
ๆ ได้แก่ ความเสี่ยงด้านกลยุทธ์ ความเสี่ยงด้านปฏิบัติการ ความเสี่ยงด้านการเงิน
ความเสี่ยงด้านระบบเทคโนโลยีสารสนเทศ และความเสี่ยงจากปัจจัยภายนอก เช่น
ความเสี่ยงจากภัยธรรมชาติ
รวมทั้งวิธีการจัดลำดับความสำคัญและการจัดการความเสี่ยงซึ่งผลการบริหารความเสี่ยงได้แสดงไว้ในรายงานประจำปีแล้ว
ได้มีการระบุถึงโอกาส ผลกระทบ และการจัดการความเสี่ยง
ส่งผลให้ความเสี่ยงลดลงในระดับที่ยอมรับได้
ซึ่งสอดคล้องกับผลการดำเนินงานที่สามารถเติบโตจากปีก่อนได้เป็นที่น่าพอใจ
ทั้งที่ภาวะเศรษฐกิจที่มีความเสี่ยงเพิ่มขึ้น

6. การสอบทานรายการระหว่างกันและรายการขัดแย้งทางผลประโยชน์
ได้พิจารณาความเหมาะสมและความเพียงพอในการตรวจสอบ และเปิดเผยสารสนเทศ
สำหรับรายการระหว่างกันรวมถึงรายการเกี่ยวโยงที่อาจจะเกิดความขัดแย้งทางผลประโยชน์ในปี
2555 พบว่าบริษัทและบริษัทย่อยมีการทำรายการระหว่างกันในลักษณะที่เป็นธุรกรรมปกติทางการค้า
รวมทั้งรายการเกี่ยวโยงก็ไม่มีรายการที่ผิดปกติ
และบริษัทได้เปิดเผยสารสนเทศดังกล่าวไว้อย่างเพียงพอและเหมาะสมแล้ว

7. การส่งเสริมให้มีการกำกับดูแลกิจการที่ดี ในปี 2555 บริษัทได้มีการรณรงค์ให้พนักงานปฏิบัติตาม
จรรยาบรรณที่กำหนดไว้รวมทั้งได้เข้าร่วมโครงการเครือข่ายต่อต้านคอร์รัปชั่น
และได้มีการพัฒนาระบบการควบคุมภายใน การมอบอำนาจดำเนินการ และการบริหารความเสี่ยง
ตามที่กล่าวไว้ในข้อ 2 และ ข้อ 4 ข้างต้น
นอกจากนี้ยังได้ให้ความสำคัญกับระบบเทคโนโลยีและสารสนเทศโดยบริษัทได้ให้มีการประเมินความเหมาะสมเพียงพอในภาวะที่บริษัทเติบโตมาอย่างต่อเนื่อง

8. การพิจารณาเสนอแต่งตั้งและเสนอค่าตอบแทนของผู้สอบบัญชี ได้สอบทานคุณสมบัติของผู้สอบบัญชี
ผลการประเมินการปฏิบัติงานคุณภาพงาน และความเพียงพอของจำนวนผู้สอบบัญชี
ผลการสอบทานเป็นที่น่าพอใจ จึงให้ความเห็นชอบ บริษัท ดีลอยท์ ทู้ช โธมัทสุ ไชยยศ จำกัด
เป็นผู้สอบบัญชีของบริษัทต่อไป
และได้เสนอคณะกรรมการบริษัทเพื่อพิจารณาให้ความเห็นชอบก่อนเสนอที่ประชุมผู้ถือหุ้นอนุมัติแต่งตั้งและกำหนดค่าตอบแทนผู้สอบบัญชีประจำปี
2556

อนึ่งเพื่อให้การกำกับดูแลงานตรวจสอบมีประสิทธิภาพและเป็นอิสระจากฝ่ายจัดการ
คณะกรรมการตรวจสอบได้มีการประชุมร่วมกับผู้สอบบัญชีภายนอกโดยไม่มีฝ่ายจัดการหนึ่งครั้ง
รวมทั้งเปิดโอกาสให้ผู้ตรวจสอบภายในและผู้สอบบัญชีสามารถ
เข้าพบเพื่อปรึกษาหารืองานได้ตลอดเวลา
รวมทั้งมีการให้ความเห็นด้านการพัฒนางานตรวจสอบภายในให้ทันสมัยและได้มาตรฐานยิ่งขึ้น

นางสาวคัทลียา แสงศาสตรา

ประธานคณะกรรมการตรวจสอบ

วันที่ 26 กุมภาพันธ์ 2556